WAWAKILISHI wa Tanzania katika Ligi ya Mabingwa Barani Afrika Klabu ya Simba imeanza vibaya michuano hiyo baada ya kupokea kichapo cha bao 1-0 dhidi ya Horoya ya Guinea kwenye mchezo wa kwanza wa hatua ya makundi uliochezwa Uwanja wa General Lansana Conte.

Baada ya mchezo huu Simba itashuka tena kwenye Uwanja wa Benjamin Mkapa kucheza na Raja Casablanca huku Horoya ikisafiri hadi jijini Kampala kukabiliana na Vipers ambapo michezo yote ya mzunguko wa pili itapigwa Jumamosi, Februari 18, 2023.